三月二十八日棗柏大士生辰二首  其二
作者：釋德洪
朝代：宋

paragraphs: 思慮不及處，但曰刹那際。
不曰刹那際，寧當有三世。
於此刹那中，尚不容擬議。
安得有死生，一切諸怖畏。
苦樂欣厭情，及分心境異。
是名顛倒想，不名隨順智。
如人游夢中，所歷經千歲。
及其夢覺已，不過食頃耳。
稽首願悲幢，發此不傳祕。
願分無盡燈，酬此四弘誓。